|  |  |
| --- | --- |
| C:\Users\USER\Desktop\1200px-CoA_Hellenic_Fire_Service.svg.png | **Αρχηγείο Πυροσβεστικού ΣώματοςΣυντονιστής επιχειρήσεων** **Πελοποννήσου, Δυτικής Ελλάδας,** **Νήσων (Κεφαλονιά, Ζάκυνθο, Ιθάκη)**  |
|  **ΔΕΛΤΙΟ ΤΥΠΟΥ:** |  |  |  | **ΔΙ.Π.Υ.Ν. ΑΡΓΟΛΙΔΑΣ** | **12/03/2025** |

**ΔΙΕΥΚΡΙΝΗΣΕΙΣ ΣΧΕΤΙΚΑ ΜΕ ΤΗΝ ΤΡΟΠΟΠΟΙΗΣΗ ΧΡΟΝΙΚΗΣ ΠΕΡΙΟΔΟΥ ΑΠΑΓΟΡΕΥΣΗΣ ΧΡΗΣΗΣ ΠΥΡΟΣ**

Στο πλαίσιο της διαρκούς ενημέρωσης και της ευαισθητοποίησης των πολιτών, το Πυροσβεστικό Σώμα σας γνωρίζει ότι, υφίσταται **απαγόρευση χρήσης πυρός για το χρονικό διάστημα από 11 Μαρτίου 2025, έως και 17 Μαρτίου 2025, στην Περιφερειακή Ενότητα Αργολίδας, στους Δήμους Τροιζηνίας – Μεθάνων, Πόρου, Ύδρας και Σπετσών της Περιφερειακής Ενότητας Νήσων της Περιφέρειας Αττικής,** σύμφωνα με την υπ’ αριθ. 545 Φ.702.15/10-03-2025 (Φ.Ε.Κ.1132 Β.΄/11-03-2025) Απόφαση κ. Συντονιστή Επιχειρήσεων Πελοποννήσου Δυτικής Ελλάδας & Νήσων, με έδρα την Πάτρα, «Τροποποίηση χρονικής περιόδου απαγόρευσης χρήσης πυρός στις εκτάσεις που αναφέρονται στο πεδίο εφαρμογής της υπ’ αριθ. 9/2024 (Β΄2387) Πυροσβεστικής Διάταξης» (Β΄5875), λόγω του μεγάλου αριθμού ενάρξεων αγροτικών - δασικών πυρκαγιών που εκδηλώνονται ανά την επικράτεια, αλλά και την πρόβλεψη ύπαρξης δυσμενών καιρικών συνθηκών για το εν λόγω χρονικό διάστημα, με υψηλές θερμοκρασίες και ισχυρούς ανέμους, που δύναται να δημιουργήσουν συνθήκες έναρξης και ανεξέλεγκτης επέκτασης αγροτικών – δασικών πυρκαγιών.

Συνεπώς, θα υπάρξουν εκτεταμένοι έλεγχοι – περιπολίες προς αποφυγή της έναρξης και εξάπλωσης πυρκαγιών, αλλά και προς διαπίστωση της τήρησης των προβλεπόμενων στην [**Πυροσβεστική Διάταξηυπ’ αριθ. 9/2024**](https://tinyurl.com/5m9fm68f) *(Τεύχος B’ 2387/22.04.2024)* με θέμα: *«Καθορισμός μέτρων και μέσων για την πρόληψη και αποφυγή εκδήλωσης πυρκαγιών σε* *δάση, δασικές, χορτολιβαδικές και αγροτικές εκτάσεις, πάρκα και άλση πόλεων και οικιστικών περιοχών, περιοχές με ειδικό καθεστώς προστασίας, λοιπούς χώρους που βρίσκονται πλησίον των εκτάσεων αυτών καθώς και σε οικοπεδικούς χώρους».*

**Επισημαίνεται ότι**, η μη τήρηση των διαλαμβανομένων στην ανωτέρω Πυροσβεστική Διάταξη, επισύρει **υψηλά διοικητικά πρόστιμα** σύμφωνα με τα οριζόμενα στην  [**Πυροσβεστική Διάταξηυπ’ αριθ. 19/2024**](https://www.et.gr/api/DownloadFeksApi/?fek_pdf=20240202550) *(Τεύχος B’ 2550/30.04.2024)* με θέμα: «*Καθορισμός του τρόπου, του τύπου και της διαδικασίας επιβολής και είσπραξης του διοικητικού προστίμου, της διαδικασίας ένστασης επί αυτού, καθώς και κάθε άλλης αναγκαίας λεπτομέρειας για την εφαρμογή της παρ. 3 του άρθρου 167 του ν. 4662/2020 (Α΄ 27), περί των παραβάσεων των κανονιστικών διατάξεων πυροπροστασίας αρμοδιότητας του Πυροσβεστικού Σώματος*».

**Τονίζεται ότι,** πέραν των διοικητικών κυρώσεων με χρηματικά πρόστιμα, προβλέπονται και **βαρύτατες ποινικές κυρώσεις για τους υπαιτίους**, σύμφωνα με την αναδιάρθρωση των άρθ. 264 & 265 του ΠοινικούΚώδικα (Ν.4855/2021 «Τροποποιήσεις του Ποινικού Κώδικα, του Κώδικα Ποινικής Δικονομίας και άλλες επείγουσες διατάξεις.»), σε περιπτώσεις ενάρξεως και επεκτάσεως πυρκαγιών σε δάση, δασικές, χορτολιβαδικές και αγροτικές εκτάσεις, πάρκα και άλση πόλεων και οικιστικών περιοχών, περιοχές με ειδικό καθεστώς προστασίας, λοιπούς χώρους που βρίσκονται πλησίον των εκτάσεων αυτών καθώς και σε οικοπεδικούς χώρους.

Απευθύνεται **ισχυρή σύσταση** στους συμπολίτες μας:

* Να είναι ιδιαίτερα προσεκτικοί και να αποφεύγουν οποιαδήποτε υπαίθρια δραστηριότητα που μπορεί να προκαλέσει πυρκαγιά.
* Να συμβουλεύονται τις κατά τόπους Πυροσβεστικές Υπηρεσίες σχετικά με:
* τις απαγορευτικές ή/και επιτρεπόμενες υπό όρους και προϋποθέσεις, ενέργειες, δραστηριότητες και εργασίες στην ύπαιθρο,
* τη λήψη των προβλεπόμενων μέτρων και μέσων πυροπροστασίας, καθώς και για οποιαδήποτε άλλη σχετική πληροφορία.

**Αν δείτε καπνό, φλόγες ή οτιδήποτε μπορεί να οδηγήσει σε πυρκαγιά:**

* Τηλεφωνήστε **ΑΜΕΣΩΣ** στο -**199-** ή στο -**112-** και δώστε σαφείς πληροφορίες για:
* την τοποθεσία και το ακριβές σημείο που βρίσκεστε
* το ακριβές σημείο και την κατεύθυνση της πυρκαγιάς
* την ένταση του ανέμου στην περιοχή και
* το είδος της βλάστησης που καίγεται
* Απομακρυνθείτε αμέσως από την περιοχή και ακολουθήστε πιστά τις οδηγίες των αρμόδιων αρχών
* Διευκολύνετε την πρόσβαση των Πυροσβεστικών δυνάμεων

Η προστασία της ανθρώπινης ζωής και του φυσικού μας πλούτου είναι υπόθεση **όλων μας**!!!